burluj stonne soaves op ’n afstand van vieftig, zestig meter te luustere. Ze ware ok bang. Da kos nie langer zo. En Pruin Sun City-ontsnapping: Twee tronkbewaarders vasgetrek | Maroela Media
Sun City-ontsnapping: Twee tronkbewaarders vasgetrek
Die bewaarders wat in hegtenis geneem is. Foto: Verskaf
Kol. Lungelo Dlamini, provinsiale polisiewoordvoerder van Gauteng, het gesê speurders het verklarings van verskeie rolspelers afgeneem wat tot die inhegtenisneming van die twee tronkbewaarders by die Johannesburgse Medium A-tronk gelei het.
Die bewaarders, onderskeidelik 34 en 36 jaar oud, is na die Mondeor-polisie se aanhoudingselle geneem en moet binnekort in die Johannesburg-landdroshof verskyn.
Maroela Media het vroeër berig 16 verdagtes het op 9 April omstreeks 03:00 uit die gevangenis ontsnap.
Volgens Singabakho Nxumalo, ŉ woordvoerder van die departement van korrektiewe dienste, het die gevangenes deur ’n pyptonnel ontsnap en ’n voorwerp gebruik om die muur te breek voordat hulle na die heining beweeg het. Dit is nog nie duidelik hoe hulle oor die heining gekom het nie.
Twee van die 16 ontsnaptes is op 10 April in ŉ skietgeveg in KwaZulu-Natal deur die Valke doodgeskiet. Een van dié oorledenes het tereggestaan vir die moord op Johann Botha (53) wat die aand van 7 Junie 2017 saam met sy goeie vriend, Werner “Swazi” Perchtold (76), die eienaar van die Zebra Inn-restaurant in Jeppestown, Johannesburg, doodgeskiet is.
Botha, ŉ bekende in natuurbewaringskringe en die voormalige uitvoerende regisseur van die natuurprogram 50/50, was ook die aanbieder van Pretoria FM se Sondagaandprogram Nagmusiek.
Dlamini het Vrydag bevestig altesaam vyf ontsnaptes is intussen vasgetrek. Hy het gesê twee verdagtes is in KwaZulu-Natal aangekeer, twee in Gauteng en een in die Oos-Kaap. Die soektog na die nege ander ontsnaptes duur voort.
Mandla Mkabela, waarnemende nasionale kommissaris van korrektiewe dienste, het Donderdag die parlement se portefeuljekomitee oor justisie en korrektiewe dienste onder meer oor dié ontsnapping toegespreek.
Volgens hom is 34 korrektiewe beamptes landswyd tydens die 2015/2016-boekjaar aangekla en skuldig bevind aan korrupte aktiwiteite terwyl 118 in dieselfde tydperk afgedank is. Tydens die 2016/2017-boekjaar is 37 beamptes aangekla en skuldig bevind aan korrupsie.
Johannesburg Medium A-tronk ontsnapping
Rugbyspeler se lewe eersdaags gedenk
Situasie in Mahikeng steeds plofbaar
Wat de hel is fout met die mense?! Nou is hulle hul werk kwyt en dit vir ‘n klomp moordenaars en kriminele!! Wonder wie sorg nou vir hul gesinne?!
Niks nuut nie, jy kan hulle omkoop met R10. Kry ordentlike mense om in gevangenis te werk wat nie omkoopbaar is nie. Dit verbaas my gladnie. Welkom in SA
Niks in ‘n demokrasie kan seker erger wees as ‘n foto van ‘n staatsdienaar in uniform wat geboei is.
Ag hulle is almal kop in een mus .. hierdie ‘ontsnappings’ is meestal werk van binne . hulle simpatiseer OF met die kriminele OF hulle kry ‘n geldjie op die sideline .. Birds of a feather.
Hulle besef nie eintlik wat hulle aan hulle gesinne doen nie..maar n insite job is altyd die beste om ekstra geld te kry..spyt was nog altyd agter die deur.